સુરતઃ ગુજરાત અને મહારાષ્ટ્ર વચ્ચે આવેલા દહાણું અને ઘોલવડ વચ્ચે ગુરૂવારે મધરાતે માલગાડીમાં ભીષણ આગ લાગવાની ઘટના બની હતી. આગની ઘટનાના પગલે 13 જેટલી ટ્રેન રદ્દ કરી દેવામાં આવી હતી. તો 3 ટ્રેનના સમયમાં ફેરફાર કરવાની સાથે અમુક ટ્રેનને રસ્તામાં જ અટકાવી દેવાની ફરજ પડી હતી. જેથી મુસાફરોને ભારે હાલાકીનો સામનો કરવો પડ્યો હતો. ટ્રેન વ્યવહારને પૂર્વવત કરવા માટે રેલવે વિભાગ હરકતમાં આવ્યું હતું.